Vrbovec (prítok Hornej Blavy)

Vrbovec je potok na Dolnom Považí, v severnej časti okresu Trnava. Je to pravostranný prítok Hornej Blavy, meria 5,4 km a je tokom V. rádu.

Prameň 
Pramení na styku Malých Karpát (podcelok Brezovské Karpaty) s Trnavskou pahorkatinou (časť Podmalokarpatská pahorkatina), juhojuhovýchodne od kóty 372,5 m v lokalite Nové hory, v nadmorskej výške približne 282 m n. m.

Opis toku 
Na hornom toku tečie juhovýchodným smerom v priestore medzi obcami Naháč a Dechtice. Na dolnom toku sa stáča sprvu na severovýchod, potom prechodne na sever a južne od Dechtíc už pokračuje východojuhovýchodným smerom. Napokon sa severne od obce Kátlovce vlieva v nadmorskej výške cca 176 m n. m. do Hornej Blavy. Preteká intenzívne využívanou a prevažne odlesnenou poľnohospodárskou krajinou, pričom nepriberá žiadne prítoky.

Potoky na Slovensku
Povodie Dudváhu
Vodné toky v Podunajskej pahorkatine
Vodné toky v okrese Trnava